Bibliotekvederlag

Bibliotekvederlag er et årlig, kollektivt vederlag for utnyttelse av verk som blir utgitt i Norge, og som disponeres til utlån i offentlige bibliotek.Store norske leksikons artikkel om bibliotekvederlag (fri gjenbruk av tekst)
Pengene utbetales av Staten ved Kulturdepartementet. 

Ordningen med bibliotekvederlag er regulert i lov av 29. mai 1987 nr. 23 om bibliotekvederlag. Vederlaget fordeles til godkjente fond som forvaltes av opphavsrettsorganisasjonen innenfor de områdene som loven omfatter. Fondene fordeler vederlaget videre til opphavspersonene, i første rekke som stipend etter søknad. Fordelingen mellom fondene blir avtalt mellom de forhandlingsberettigede kunstnerorganisasjonene. I 2010 ble det utbetalt 86,7 mill. kroner i bibliotekvederlag. I 2019 fremforhandlet kunstnerorganisasjonene og Staten en ny, treårig avtale som medførte at den samlede bibliotekvederlagspotten for 2019 var på 126 millioner kroner.

 Referanser 

Eksterne lenker
 Lov om bibliotekvederlag

Kategori:Bibliotekvesen
Kategori:Norsk litteratur
Kategori:Norsk kultur